Rikunarita-ORG/Wikinium huggingface dataset:
# Elvis Presley

| Elvis Aron Presley |
| --- |
| Presley u fotografiji za film *Jailhouse Rock* 1957. |
| Rođenje |  (1935-01-08) 8. januar 1935. East Tupelo, SAD |
| Smrt | 16. august 1977(1977-08-16) (42 godine) Memphis, SAD |
| Godine aktivnosti | 1953–1977. |
| Supružnik/ci | Priscilla Beaulieu (v. 1967; raz. 1973) |
| Djeca | 1 |

**Elvis Aaron Presley** (East Tupelo, SAD, 8. januar 1935. - Memphis, SAD, 16. august 1977) bio je američki pjevač i glumac, jedan od najpopularnijih pjevača u historiji uopće.

U javnosti je počeo pjevati s 13 godina na crkvenim svečanostima i srednjoškolskim priredbama u Memphisu. S 18 godina napustio je školu i poželio raditi kao portir u kinu i kao vozač kamiona. Prvu pjesmu snimio je kao rođendanski dar majci. Prvu ploču snimio je 1954. Njegov uzlet započinje sredinom 50-ih godina hitovima *"That's All Right Mama"* i *"Heartbreak Hotel"* , a najuspješniji mu je period od 1960. do 1975, u kojem je izdao 52 albuma i još za života prodaje oko 600 miliona primjeraka.

Filmsku karijeru započeo je 1956. filmom *"Voli me nježno"*. Većinom je igrao u muzičkim filmovima srednje vrijednosti, ali s naslovnim pjesmama koje su redovito postajale hit. U periodu od 1957. do 1966. Presley se nalazio na listi 10 najkomercijalnijih američkih glumaca.

Godine 1975. nastupaju ozbiljni zdravstveni problemi, dijabetes, gastritis, a pridružuje se i droga, o kojoj je "The King" postao ovisan. U aprilu 1977. doživljava srčani udar, ali ne mijenja način života. 16. augusta 1977. Presley pada u duboku komu zbog prevelike količine droge. Liječnici mu pokušavaju spasiti život, ali ne uspijevaju. Elvisova smrt potresla je milione obožavatelja koji su se odmah sjatili u *Graceland* da velikanu odaju posljednju počast.

Elvis je još za života postao legenda potukavši sve rekorde: u dvadesetak godina rada objavio je 97 ploča, a na vrhovima top-lista proveo je čak 996 sedmica.

## Reference

*

## Vanjski linkovi

* Diskografija E. Presleyja
* Elvis Presley na IMDb-ju
# Avril Lavigne

| Avril Lavigne |
| --- |
|  |
| Osnovne informacije |
| Žanrovi | rock/punk/pop |
| Karijera | 2002. - danas |
| Izdavači | Artista Records |

**Avril Ramona Lavigne** (rođena 27. septembra 1984) je kanadska pjevačica, tekstospisateljica i glumica.

## Biografija

Avril Lavigne je kanadska pjevačica odrasla u malom mjestu Napanee, Ontario. Punim imenom, Avril Ramona Lavigne. Njena muzika je pop-rock stila.

Avril je 2002. uzdrmala scenu sa svojim hitovima od kojih je prvi bio Complicated, pa zatim Sk8er boi, Losing Grip i I'm with you. Nakon toga Avril je izdala svoj debitantski album Let Go koji se prodan u 14 miliona primjeraka samo u Americi. Zbog toga su je mediji nazvali pop-rock princezom.

Godine 2004. Avril izdaje svoj drugi album, Under My Skin, koji se prodao u 18 miliona primjeraka širom svijeta.

Iste godine Avril se zaručila za frontmena kanadske grupe Sum 41, Derycka Whibleya. Avril je 2005. promijenila stil i udala se za svog zaručnika Derycka.

Najnoviji singl "Girlfriend" je na Youtubeu pregledan više od 39 miliona puta, a novi album The Best Damn Thing je samo u tri sedmice prodan u 4 miliona primjeraka i time se popeo na vrhove Bilboard ljestvice.

U januaru 2010, Avril je izdala novu pjesmu pod nazivom "Alice", koju je sama napisala i snimila.

## Diskografija

### Albumi

* *Let Go* (2002.)
* *Under My Skin* (2004.)
* *The Best Damn Thing* (2007.)
* *Goodbye Lullaby* (2011.)
* *Avril Lavigne* (2013.)
* *Head Above Water* (2019.)
* *Love Sux* (2022.)

### Singlovi

* *Complicated* (2002.)
* *Sk8er Boi* (2002.)
* *I’m With You* (2003.)
* *Losing Grip* (2003.)
* *Mobile* (samo u Novom Zelandu) (2003.)
* *Take Me Away* (radio singl) (2004.)
* *Don't Tell Me* (2004.)
* *My Happy Ending* (2004.)
* *Nobody's Home (2004.)*
* *He Wasn't* (2005.)
* *Fall To Pieces*(samo u SAD-u) (2005.)
* *Keep Holding On* (samo u Americi) (2006.)
* *Girlfriend* (2007.)
* *When You're Gone* (2007.)
* *Hot* (2007.)
* *Innocence* (radio singl u Italiji) (2007.)
* *The Best Damn Thing* (2008.)
* *Alice (2010.)*

## Filmografija

* *The Flock*
* *Over the Hedge*
* *Fast Food Nation*
* *Going the Distance*
* *Sabrina, the Teenage Witch*

## Reference

## Vanjski linkovi

*

Nedovršeni članak Avril Lavigne koji govori o **biografijama** treba dopuniti. Dopunite ga prema pravilima Wikipedije.
# Hentai

**Hentai** (jap. 変態) je termin koji se koristi za označavanje vrste japanskog animiranog i crtanog sadržaja namijenjenog odrasloj publici, a koji sadrži seksualne elemente. Izvan Japana, riječ *hentai* se kolokvijalno koristi za opisivanje eksplicitnih animiranih djela u anime ili manga stilu.

U izvornom japanskom jeziku, termin ima šire značenje i doslovno se prevodi kao „devijacija” ili „abnormalno ponašanje”, te se ne koristi isključivo za opisivanje ove vrste medija.

## Porijeklo

Kao oblik vizuelnog izražavanja, hentai ima korijene u japanskoj umjetnosti i grafici iz ranijih perioda, uključujući drvorezne ilustracije poznate kao *šunga*. Razvoj moderne industrije povezan je s pojavom mange i animea u drugoj polovini 20. stoljeća.

Širenjem interneta tokom 1990-ih i 2000-ih godina, termin *hentai* postao je globalno prepoznatljiv i odvojen od svog izvornog značenja u japanskom jeziku.

## Karakteristike

Hentai se najčešće odlikuje:

* animiranim ili crtanim stilom karakterističnim za anime i mangu
* fiktivnim likovima i scenarijima
* naglašenom fantastikom i stilizacijom
* distribucijom putem specijaliziranih publikacija i online platformi

Dijeli se na više podžanrova, iako se njihova klasifikacija razlikuje zavisno od izvora i kulturnog konteksta.

## Kulturni kontekst

U Japanu se sadržaji za odrasle proizvode u okviru strogo definisanih zakonskih i tržišnih okvira. U zapadnim zemljama, hentai se često posmatra kao dio šire internet kulture i predmet je rasprava o umjetničkom izrazu, slobodi medija i etici.

## Kontroverze

Hentai je predmet brojnih kontroverzi, naročito u vezi sa:

* percepcijom seksualnosti u medijima
* granicama umjetničke slobode
* uticajem digitalnog sadržaja na mlađe korisnike

Zbog toga je u mnogim državama njegovo prikazivanje, distribucija i dostupnost regulisana zakonom.

## Tumačenja

Istraživači medija i kulture tumače hentai kao:

* ekstremnu formu fikcionalnog izražavanja
* odraz modernih digitalnih subkultura
* primjer razlika između japanskog i zapadnog kulturnog poimanja seksualnosti u umjetnosti

## Također pogledajte

* Anime
* Manga
* Japanska pop-kultura
* Sadržaj za odrasle
# Pametni mobitel

Samsung Galaxy
Samsung Galaxy
**Pametni mobitel** (engleski: *smartphone*) jest vrhunski mobilni telefon, koji kombinira funkcije ličnog digitalnog asistenta (PDA) i mobilnog telefona. Današnji modeli također služe kao prenosni medijski plejeri i kamere, s ekranima na dodir visoke rezolucije, internetskim pretraživačima koji mogu pristupiti i ispravno prikazati standardne veb-stranice, a ne samo optimizirane za mobilne uređaje, zatim GPS-navigacijom, Wi-Fi-jem i mobilnim širokopojasnim pristupom. Izraz *pametni mobitel* obično se koristi da opiše telefone s više naprednih računarskih mogućnosti nego današnji obični telefoni, iako razlika može biti nejasna i ne postoji službena definicija šta čini razliku među njima. Definicije se također mijenjaju s vremenom jer mnogi "obični" telefoni sad imaju mogućnosti koje su pametni mobiteli imali u prošlosti.

Japanska firma NTT DoCoMo 1999. godine izdala je prvi smarthphone. Pametni mobiteli su počeli biti popularni u kasnim 2000-tim. U 2012. godini je u upotrebi bilo jedna milijarda ovih mobitela. Neki od najpoznatijih proizvođača smarthphona su Samsung, Apple, Nokia, Huawei, Motorola i LG.

## Displej

Jedna od glavnih karakteristika ovih mobitela jeste njihov displej. Uglavnom popuni većinu prednjeg dijela mobitela. Mobiteli koji imaju veći ekran 5,2 inča zovu se najčešće *phablets* (nešto između smarthphona i tableta).

## Softver

### Android

Android je mobilni operativni sistem napravljen od strane Googla. Jedan je od najpoznatijih operativnih sistema na svijetu. Prvi mobitel koji je imao ovaj operativni sistem je bio HTC Dream (*T-Mobile G1*) koji je izdan 20. oktobra 2008. godine. Android je također najprodavaniji OS u 2016. godini.

#### iOS

iOS (ranije iPhone OS) jest mobilni operativni sistem kojeg razvija Apple Inc. za iPhone, koji je predstavljen u januaru 2007. Apple je 2008. uveo App Store, koji služi za instalaciju korisnih aplikacija, igara itd. iPhone i iOS generalno su na drugom mjestu kad je riječ o prodaji mobitela s tim operativnim sistemom.

##### Windows 10 Mobile

Windows 10 Mobile (Windows Phone) je iz Microsofta. To je treći najveći instalirani operativni sistem iza Android i iOS operativnih sistema.

Izdan je 15. februara 2010. godine. U januaru 2015. godine je Microsoft izjavio da će biti zamijenjen od strane Windows 10 Mobile.

## Također pogledajte

* iOS
* Android

## Vanjski linkovi

* Pametni mobitel na Wikimedia Commonsu
# Artpop

| Artpop |
| --- |
|  |
| Studijski album Lady Gaga |
| Objavljen | 6. novembar 2013. |
| Snimljen | 2012–2013. |
| Žanr | Synthpop, dance-pop, EDM |
| Trajanje | 59:16 |
| Izdavač | Streamline, Interscope Records |
| Producent(i) | Lady Gaga, DJ White Shadow, Zedd, Madeon, Rick Rubin, Giorgio Tuinfort, Infected Mushroom, will.i.am, David Guetta |
| Hronologija albuma Lady Gaga |
|

|  |  |  |
| --- | --- | --- |
| *A Very Gaga Holiday* (2011) | Artpop (2013) | *Cheek to Cheek* (2014) |

 |
|  |
| Singlovi s albuma *Artpop* |
| 1. "Applause" Objavljen: 12. august 2013. (2013-08-12)
2. "Do What U Want" Objavljen: 21. oktobar 2013. (2013-10-21)
3. "G.U.Y." Objavljen: 28. mart 2014. (2014-03-28)
 |
|  |

Artpop (stilizirano kao ARTPOP) jest četvrti studijski album američke pjevačice Lady Gage. Objavljen je 6. novembra 2013. u izdanju diskografskih kuća Streamline i Interscope Records.

## Pozadina i razvoj

Nakon velikog uspjeha albuma *Born This Way* (2011), Lady Gaga je počela rad na novom projektu već tokom iste godine. U augustu 2012. javno je potvrdila naslov *Artpop* putem društvenih mreža, najavljujući album kao konceptualni spoj muzike, vizualne umjetnosti i tehnologije.

Razvoj albuma odvijao se od 2012. do 2013, a Gaga je sarađivala s dugogodišnjim producentom DJ White Shadowom, kao i sa muzičarima i producentima poput Zedda i Madeona. Projekt je od početka zamišljen kao multimedijalno iskustvo, koje je uključivalo i planove za interaktivnu mobilnu aplikaciju povezanu s albumom.

U februaru 2013, Gaga je bila primorana da napravi pauzu u radu nakon što je podvrgnuta operaciji kuka zbog povrede zadobijene tokom turneje *Born This Way Ball*. Ovaj događaj značajno je utjecao na produkcijski proces, produživši vrijeme završetka albuma.

Tokom rada na *Artpop*, Gaga je eksperimentirala s različitim muzičkim pravcima i konceptima, nastojeći pomjeriti granice pop-muzike i spojiti je s umjetničkim izrazom. Inspiraciju je crpila iz savremene umjetnosti, mode i ličnih iskustava, što se odrazilo i na tematsku i vizuelnu estetiku projekta.

## Spisak pjesama

### Standardno izdanje

|  |  |  |  |
| --- | --- | --- | --- |
| Br. | Naziv | Trajanje |  |
| 1. | "Aura"   | 3:55 |
| 2. | "Venus"   | 3:54 |
| 3. | "G.U.Y."   | 3:52 |
| 4. | "Sexxx Dreams"   | 3:34 |
| 5. | "Jewels n' Drugs (ft. T.I., Too $hort & Twista)"   | 3:48 |
| 6. | "MANiCURE"   | 3:19 |
| 7. | "Do What U Want (ft. R. Kelly)"   | 3:47 |
| 8. | "Artpop"   | 4:07 |
| 9. | "Swine"   | 4:28 |
| 10. | "Donatella"   | 4:24 |
| 11. | "Fashion!"   | 3:59 |
| 12. | "Mary Jane Holland"   | 4:37 |
| 13. | "Dope"   | 3:41 |
| 14. | "Gypsy"   | 4:08 |
| 15. | "Applause"   | 3:32 |

## Reference
# Rog (instrument)

Rog
**Rog** ili **horna** jest limeni puhački instrument s uskom, konično brušenom, kružno savijenom cijevi, koja se pri donjem kraju proširuje u ljevkasti otvor.

Zračna struja koju svirač puše u cijev prekida se titranjem njegovih usana pritisnutih na ljevkasti usnik. Na jednostavnom, tzv. prirodnom rogu, koji nema uređaje za skraćivanje ili produženje cijevi, izvedivi su, uz osnovni ton, prepuhavanjem samo tonovi parcijalnog niza; međutim, na ventilnom rogu posebni mehanizam s tri ventila omogućuje izvođenje svih hromatskih tonova unutar raspona instrumenta.

Dužina ovog instrumenta mijenja se između duge F-cijevi i kratke B♭-cijevi. Dužina F-cijevi iznosi 370 cm bez pritiska na bilo koju polugu. Pritiskom na prvu polugu zrak prolazi kroz prvi ogranak cijevi, povećavajući ukupnu dužinu za 45 cm. Druga poluga dodaje 22 cm, dok treća dodaje 74. Najduža moguća dužina iznosi 510 cm, sa svim pritisnutim polugama.

## Historija

Preteča roga su jednostavni puhački instrumenti načinjeni od životinjskog roga ili slonovače, od školjke, puževe kućice, drvene cijevi, gline i slično, koji se javljaju od prahistorijskog doba na svim kontinentima. Takvi primitivno građeni rogovi i danas su u folklornom instrumentariju mnogih vanevropskih naroda. Do sredine 16. vijeka lovci su rog koristili kao sredstvo komunikacije pri lovu, pa je tijelo roga bilo namotano u velike zavojnice kako bi se moglo nositi na ramenu, svirati i jahati u isto vrijeme. Osim toga, zvono je bilo okrenuto prema nazad kako ne bi smetalo jahaču. Rog s ventilima pojavljuje se tek između 1815. i 1920. Rogovi pravljeni do sredine 19. vijeka nazivaju se "prirodni" zbog jednostavne strukture, koja se sastoji od velikog zvona, spiralne cijevi i usana.

## Vrste

* *Dungchen* (tibetanski rog)
* Francuski rog
* Wagnerove tube
* Trube s ventilima

## Reference
# Božić

Slika rođenja Isusovog
**Božić** je kršćanski praznik koji proslavlja rođenje Isusa Krista.

## Etimologija

Riječ božić zapravo je umanjenica riječi Bog, a potom je preuzeta kao naziv praznika te označava da se na taj dan rodio Bog - Isus.

Engleska riječ *Christmas* skraćenica je od sintagme *Christ's mass* (Kristova misa), a potječe od srednjoengleskog *Christemasse* i staroengleskog *mæsse*. Drugi etimolozi vjeruju da je to posuđenica od egipatske složenice *Khristos-Mas* (Kristovo rođenje).

U ostalim se jezicima naziv Božića veže uz riječi koje opisuju rođenje - u španskom (*Navidad*), portugalskom (*Natal*) i francuskom (*Noël*). U njemačkome *Weihnachten* znači "blagoslovljena, sveta, štovana noć".

## Datiranje

Većina kršćanskih crkvi slavi ga 25. decembra. Međutim, istočne crkve slave ga 7. januara, jer po Julijanskom kalendaru 25. decembar pada na taj dan. Božić je u mnogim državama svijeta, državni praznik.

Božić spada, zajedno s Uskrsom i Duhovima, među tri najveća kršćanska praznika. Božićno vrijeme traje od Božića pa do praznika Krštenja Gospodinova, a to je uvijek nedjelja iza Sveta tri kralja.

Budući da u Novom zavjetu ne stoji kada se tačno rodio Isus, prvi kršćani nisu slavili Božić, nego samo Uskrs. Božić se počeo slaviti u Rimu u 4. vijeku (u izvorima dokazana godina 336.). Do danas nije jasno zašto se Božić slavi baš 25. decembra. Prevladavajuće je mišljenje da se Božić počeo slaviti tog datuma zato što se tog datuma u tada još uvijek većinski paganskom Rimu slavilo rođenje boga Sunca (Nativitas Solis Invicti - Rođenje nepobjedivoga Sunca) pa je Crkva željeći potisnuti taj paganski praznik tada počela slaviti rođenje Isusa Krista koji je Božansko Sunce s visine.

## Isusovo rođenje

Prema Bibliji, Isusa, Božijeg sina, rodila je Djevica Marija uz pomoć svoga zaručnika Josipa u gradu Betlehemu. Car August zapovjedio je popisivanje stanovništva te su Josip i Marija krenuli na put. Zbog gužvi nisu mogli naći mjesto u svratištima te su na kraju završili u štali, okruženi domaćim životinjama gdje se Isus rodio.

Anđeli su pastirima dojavili vijest o Isusovom rođenju te su prvi vidjeli dijete. Poslije je zvijezda repatica dovela sveta tri kralja Baltazara, Melkiora i Gašpara do Isusa, koji su Isusu donijeli darove - zlato, tamjan i smirnu.

Često se prave i jaslice koje uključuju figurice navedenih osoba, zajedno sa životinjama i štalom. Prve je jaslice napravio sveti Franjo Asiški 1223. godine u prirodnoj veličini.

## Također pogledajte

* Deda mraz
* Božićno drvce
* Tiha noć

Nedovršeni članak Božić koji govori o **religiji** treba dopuniti. Dopunite ga prema pravilima Wikipedije.
# Billboard

| '**Billboard'** |
| --- |
|  |
| Kategorije | Muzički časopis |
| Učestalost izdavanja | Sedmično |
| Izdavač | William H. Donaldson James Hennegan |
| Tiraž | 16.327 |
| Prvo izdanje | 1. novembar 1894 (1894-11-01) |
| Zemlja | New York, New York, SAD |
| Jezik | Engleski jezik |
| Veb-sajt | billboard.com |

Billboard (stiliziran kao **billboard**) jest američki muzički časopis sa sjedištem u New Yorku, saveznoj državi New York i u vlasništvu je kompanije Prometheus Global Media. Prvo izdanje je objavljeno 1. novembra 1894. i poznat je kao jedan od najstarijih muzičkih časopisa u svijetu. Časopis se prvenstveno fokusirao na panoe prije nego što se specijalizirao za muzičku industriju tokom 1960-ih.

*Billboard* trenutno održava međunarodno priznate hit liste, odnosno ljestvice, koje prate popularnost pjesama i albuma kroz nekoliko kategorija sedmično. Glavne hit liste ili ljestvice časopisa su *Billboard* Hot 100 i *Billboard*200 te obje rangiraju pjesme i albume nezavisno od žanra. Rang pjesama je baziran na broju digitalnih preuzimanja, puštanja na radijskim stanicama i internetskog streaminga, dok su se albumi rangirali samo na prodajama do 2014. Podaci koje *Billboard* koristi većinom se baziraju na sistem *Nielsen SoundScan*, koji *Billboard* koristi od 1991.

## Urednici

* Tony Gervino (28. april 2014 – trenutno)
* Joe Levy (30. mart 2012 – 27. april 2014)
* Danyel Smith (10. januar 2011 – 1. mart 2012)
* Craig Marks (2010 – trenutno)
* Robert Levine (septembar 2008 – trenutno)
* Keith Girard (21. april 2003 – 24. maj 2004)
* Timothy White (1991 – 27. jun 2002)

## Reference

## Vanjski linkovi

* Službeni sajt Arhivirano 28. 6. 2010. na Wayback Machine
* Arhiva časopisa na usluzi Google Books.
* Billboard, Nielsen Add YouTube Video Streaming To Its Ratings Platforms. 20. 2. 2013. Billboard (magazine online). Pristupljeno 2. 1. 2014.
# Pravougli trougao

Pravougli trougao
U svakom trouglu samo jedan ugao može biti pravi.

Ako bi ovaj trougao ABC imao dva prava ugla, onda bi u tački C bile dvije normale na pravu a.

Definicija:

Trougao kome je jedan ugao pravi nazivamo **pravougli trougao**. Stranica nasuprot pravog ugla je **hipotenuza**, a druge dvije stranice su **katete**.

U pravouglom trouglu hipotenuza je veća od svake katete. Katete su ujedno dvije visine trougla.

U pravouglom trouglu važi Pitagorina teorema.

 WIKINIUM\_MATH\_PH\_0
## Vrijednosti trigonometrijskih funkcija

| Ugao | Radijan | Sinus | Kosinus | Tangens | Kotangens |
| --- | --- | --- | --- | --- | --- |
| 00 | 0 | 0 | 1 | 0 |  WIKINIUM\_MATH\_PH\_2  |
| 300 |  WIKINIUM\_MATH\_PH\_4  |  WIKINIUM\_MATH\_PH\_6  |  WIKINIUM\_MATH\_PH\_8  |  WIKINIUM\_MATH\_PH\_10  |  WIKINIUM\_MATH\_PH\_12  |
| 450 |  WIKINIUM\_MATH\_PH\_14  |  WIKINIUM\_MATH\_PH\_16  |  WIKINIUM\_MATH\_PH\_18  | 1 | 1 |
| 600 |  WIKINIUM\_MATH\_PH\_20  |  WIKINIUM\_MATH\_PH\_22  |  WIKINIUM\_MATH\_PH\_24  |  WIKINIUM\_MATH\_PH\_26  |  WIKINIUM\_MATH\_PH\_28  |
| 900 |  WIKINIUM\_MATH\_PH\_30  | 1 | 0 |  WIKINIUM\_MATH\_PH\_32  | 0 |  |

## Trougao sa uglovima 450– 450 – 900

Uglovi ovog trougla su u omjeru WIKINIUM\_MATH\_PH\_34 .
Kako je njihov zbir 1800 to je
 WIKINIUM\_MATH\_PH\_36 i
 WIKINIUM\_MATH\_PH\_38 .
Omjer dužina stranica je WIKINIUM\_MATH\_PH\_40
Jedini moguč trougao sa ovim omjerom u Euklidskoj geometriji je jednakokraki pravougli trougao a u hiperboličkoj ih ima beskonačno mnogo.
## Trougao sa uglovima 300– 600 – 900

Uglovi ovog trougla su u omjeru WIKINIUM\_MATH\_PH\_42 pa je
 WIKINIUM\_MATH\_PH\_44
 WIKINIUM\_MATH\_PH\_46
 WIKINIUM\_MATH\_PH\_48 .
Omjer dužina stranica je WIKINIUM\_MATH\_PH\_50
Jedini moguč trougao sa ovim omjerom stranica u Euklidskoj geometriji je trougao cije dužine stranice čine aritmetičku progresiju
Koristeci formule za Pitagorine trojke dužine stranica pravouglog trougla moraju zadovoljavati
 WIKINIUM\_MATH\_PH\_52 .
## Trougao čije stranice čine geometrijski niz

Dužine stranica zadovoljavaju jednačinu

 WIKINIUM\_MATH\_PH\_54
Stranice trougla imaju dužinu
 WIKINIUM\_MATH\_PH\_56 , WIKINIUM\_MATH\_PH\_58 i WIKINIUM\_MATH\_PH\_60
## Također pogledajte

* Trougao

## Izvori

* PYTHAGOREAN TRIADS OF THE FORM X, X + 1 , Z DESCRIBED BY RECURRENCE SEQUENCES
* 30°- 60°- 90° Triangle
* 45°- 45°- 90° Triangle